الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في لايف جديد ولقاء
جديد النهاردة لقاءنا آآ لقاء خاص جدا لقاء مميز. لقاء مختلف لقاء النهاردة جايين نخاطب فيه آآ معين فاللي بيسمعني دلوقتي لازم يفهم ان انا النهاردة الجاي اكلم بنات اعمارهم مسلا تتراوح من عشرة لتمنتاشر من عشرة
العشرين بالكتير. وهم بناتنا واخواتنا اللي آآ في المرحلة اللي خلاص آآ قربوا على البلوغ او بلغوا بالفعل والمفروض ان هم دلوقتي يلبسوا آآ حجاب اه المفروض ان هم دلوقتي في المرحلة خلاص المفروض نلبس حجاب. ومنهم اللي لسه اه محجبة جديد. ويمكن لسه مش حابة
الحجاب ازاي قوي او او يعني لابساه كده عشان المفروض البسه بس لسة مش متعلقة به. آآ وفيه منهم اللي لسة ما اتحجبتش ولسه بتعاند مع والدتها او اتعاند مع والدها ولسه بتقول انا صغيرة ماما وصاحباتي مش محجبات والكلام دوت. وانا شوية اصبروا علي شوية
آآ او محجبة وبتحب حجابها جدا وفرحانة به اوي اوي ويا سلام فخورة به. بل يمكن الاقي في السن دوت اللي لابسة خمار واللي لابسة نقاب كمان. ودولا بقى ما شاء الله دولا القدوات اللي احنا نتمنى بناتنا يبقوا زيهم ان شاء الله في يوم من الايام واخواتنا
في يوم من الايام طيب انا النهاردة هكلم السن دوت هتلاقوا حتى خطابي هيبقى مناسب للسن دوت الخطاب ده هيكون مفيد لكل اللي هيسمعه سواء انت من السن دوت اكيد انت اللي هتستفيدي او انت مش من السن دوت حتى تتعلمي مني او انت هتتعلم مني ازاي تناقش حد في السن دوت ازاي
تقنع آآ بنت بالحجاب ازاي تحببها في آآ وازاي تسمع منهم يعني النهاردة في اللايف دوت هنسمع كلامكم وهنشوف آآ آآ ليه انتم مش في بنات لسه مش محجبة؟ تمام؟ طيب خلونا
نبدأ ان احنا آآ آآ سألناكم سؤال يمكن قبل ما نبدأ بالزبط مين محجبة ومين مش محجبة في ناس كتبوا ان هي محجبة وفي ناس كتبت ان هي مش محجبة لكن خلينا الاول آآ
نتكلم في موضوع الاولاني اللي احنا لازم نتفق عليه. لازم نتفق عليه ان احنا هنا يا جماعة يا بنات آآ يا اميرات ان احنا عايشين في الدنيا ديت علشان هدف معين. دايما لما الدنيا بتوضح الاول الهدف بيوضح كل حاجة بتبقى سهلة
كل حاجة بتبقى سهلة احنا قاعدين هنا في الدنيا ليه احنا مش جايين هنا عشان ناكل ونشرب ونلعب على الموبايل وننام ونهزر ونتفسح وبعد كده نموت يعني يعني لازم ان لازم كلنا نبقى فاهمين كده يا بنات
ان احنا لنا هدف محدد احنا موجودين في الدنيا دي عشانه لازم كلنا نتفق عليه. واللي عارفة الهدف تكتبه في الكومنت. لازم نفهم ان احنا هنا جايين الله سبحانه وتعالى
انزلنا للارض ديت علشان هدف معين الهدف دوت ان احنا نعبد الله سبحانه وتعالى وآآ نتعبد له بالحاجات اللي هو بيحبها ومقابل كده ربنا سبحانه وتعالى وعدنا كلنا ان احنا ندخل الجنة وان هو يرضى عنا وان هو يحبنا
طيب خليني اقول لكم حاجة كمان. حاجة كمان مهمة. الحاجات اللي ربنا امرنا بها. اي حاجة ربنا امرنا بها. ده سؤال لكم ومستني برضو الاجابة اي حاجة ربنا امرنا بها سواء الصلاة سواء الحجاب سواء الصيام سواء آآ مسلا ان احنا آآ الحج الزكاة آآ تمام
اي حاجة ربنا امرنا بها. سؤال هل الحاجة ديت ربنا امرنا بها عشان هو يستفيد ولا عشان احنا اللي نستفيد يعني هل ربنا بيستفيد حاجة من العبادة بتاعتنا هل ربنا مسلا محتاج حد يساعده؟ آآ ربنا مسلا عيازا بالله آآ لو احنا ما عبدناهوش مسلا هيحصل له ضرر
طبعا لأ يبقى اي حاجة يا بنات ربنا بيأمرنا بها ان احنا نعملها فهو بيأمرنا بها لمصلحتنا احنا. عشان احنا نستفيد. لما احنا بنتصدق ربنا بيبارك لنا في فلوسنا. لما احنا بنصلي ربنا بيرضى عنا
وبيدينا بيبارك لنا وبيحبنا. لما احنا بنلتزم بالحجاب ربنا سبحانه وتعالى بيطهر قلوبنا وبالحجاب دوت بيحمينا من ضرر بيحمينا من الولاد اللي عايزين يأزوا البنات او يعاكسوهم او يتحرشوا بهم او او او في الاخر الحجاب ده مش بيفيد ربنا بحاجة
لكن في الاكيد احنا اللي بنستفيد. يبقى ازا لما ربنا يأمرنا بامر ما نبصش للامر ده على ان هو ليه ربنا بيأمرنا ليه ونحس ان احنا عايزين نقاوم بالعكس اول ما الاقي ان ربنا امرني بامر اعرف على طول ان اللي امرني دوت هو الرحيم بي. اللي بيحبني
ربنا سبحانه وتعالى يا جماعة رحيم. ربنا بيحبنا. ربنا مش بيأمرنا ابدا بحاجة فيها ضرر ولا بيأمرنا بحاجة وحشة ابدا. بل ما فيش امر لربنا الا وهو امر جميل وامر خير
فدي اول حاجة كده بستقبل بها ان انا لما اقول ان ربنا امر النساء بالحجاب دي اول حاجة اول دخلة بدخل بها على الموضوع ان اكيد واحد ربنا بيأمرنا بحاجة اكيد لمصلحتنا اتنين اكيد ربنا ما بيأمرناش بشر ابدا
بل كل حاجة ربنا بيأمرنا بها هي جميلة وهي خير وهي فايدتها بتعود علينا. غير ان فايدتها في الدنيا بتعود علينا كمان وعدنا رغم ان الفايدة احنا اللي بنستفيد. وعدنا على العبادة دي بالجنة
يعني كمان يدخلنا الجنة رغم ان هو ما استفدش حاجة من العبادة يعني احنا اللي استفدنا واحنا العبادة عادت علينا بالخير. وكمان يدخلنا الجنة دي حاجة جميلة قوي. يبقى انا مبدئيا قبل ما اقول حجاب قبل ما اقول اي حاجة
لازم ابقى حاطط قاعدة ان انا بحب ربنا اوي تحب ربنا اوي لحاجات كتير. اولا هو خلقنا ورزقنا واكرمنا بمال وبصحة وبابا وماما واكلنا وشربنا واللعب والفسح والموبايل اللي في ايدك دوت والحاجة الحلوة اللي بتجي لك واللبس الحلو اللي بيجي لك كل ده رزق من عند ربنا سبحانه وتعالى
دي اول حاجة. تاني حاجة ربنا من رحمته بنا امرنا علشان احنا ممكن ما نعرفش مصلحة نفسنا كويس امرنا بحاجات كلها جميلة. دي تاني حاجة تالت حاجة ان كمان الحاجات اللي امرنا بها فايدتها بتعود علينا. رابع حاجة كمان لو عملنا الحاجات الحلوة ديت ربنا هيدخلنا
الجنة. واحنا برضو اللي هنستفيد من الجنة. ده ده حاجة جميلة قوي. ده عرض مغري جدا. ان حد يقول لك اعمل حاجة. هي انت اللي مستفيد منها ولو عملتها هدخلك الجنة اللي انت برضه هتتبسط فيها. يبقى ازا ده عرض مغري جدا ما حدش يرفضه
يبقى احنا حبنا لله يا بنات هو ده اللي بيخلينا نحب امره. انا دلوقتي لو قلت لك مسلا ايه اكتر حد بتحبيه في حياتك؟ هتقولي لي والله انا بحب ماما
قوي بحب بابا قوي ابويا ده بحبه جدا. انا بحب مسلا فلانة صاحبتي. انا بحب آآ فلانة قريبتي. تمام؟ بتحبيها جدا جدا طيب لو بابا ده اللي انت بتحبيه اوي اوي اوي اوي. حلو
قال لك مسلا هاتي لي كوباية ماية فقلت له لا مش دلوقتي انا مش مش عايزة شوية قال لك طب قومي آآ قومي نامي. قلت له لأ انا مش هاقوم انام. طب قومي آآ هاتي لي حاجتي من المكتب. قلت له لأ انا مش
هقدر دلوقتي بعدين طب قومي دلوقتي معلش آآ رتبي سريرك. قلت له لأ انا مش آآ مش مش هسمع كلامك هل ده يدل ان انت بتحبيه في حاجة غلط اكيد بابا هيقول لك يا يا بنتي هو انت انت متأكدة انك بتحبيني ؟ تقول له طبعا يا بابا انا بحبك اوي
طب يا بنتي ما تسمعيش كلامي ليه؟ يعني منين بتحبيني؟ ومنين ما بتسمعيش كلامي منين ان انت بتقولي لي بيني وبينك انا بحبك اوي يا بابا وانت حبيبي يا بابا
ومنين في نفس الوقت كل ما اقول لك حاجة ما بتعمليهاش. انا مش مصدقك ان انت بتحبيني. ده اللي هيقوله لك صح لان طبيعي اي حد بيحب حد بيبقى عايز يعمل اللي هو يرضيه
فاول ما انا مسلا حد حبيبي قوي بيقول لي اعمل حاجة حجري اعملها. ليه؟ عشان انا بحبه. حتى لو انا تعبان. حتى لو مش قادر. حتى لو انا اي مشكلة
اجري اعملها صح يبقى لو انا بقى كل حاجة يقولها لي اقعد افكر واتردد واقول لأ يبقى هو نفسه هيقول لي ايه؟ هيقول لي طب هو منطقي يبقى انت بتقولي لي في وشي بتحبيني. وفي واجي اطلب منك طلب. تقولي لي لأ
يبقى في حاجة غلط. يبقى انا اشك ان انت بتحبيني. كزلك احنا بنقول احنا بنحب ربنا بنقولها كتير وكل شوية لو سألتك دلوقتي مين حد اكتر حد بتحبيه تقولي لي ربنا انا بحب ربنا اوي. ده كل خير من عند ربنا كل رزق من عند ربنا
طيب ربنا تمام ربنا اهو هو نفسه امر نساء المؤمنين امر البنات اللي بلغوا امر الستات ان هم يلبسوا حجاب وده امر من عند ربنا اللي هو نفسه بيحبك واكيد مش بيأمرك بحاجة شر
طيب رد فعلك ايه؟ دلوقتي لما عرفت لأ هل منطقي بنت بتقول انا بحب ربنا اوي وعارفة ان امر ربنا بيحبها. وعارفة ان هو ما بيأمرش بحاجة الا فيها خير. بعد كده تقول لأ
او بعد كده تقول انا مترددة او بعد كده تقول بعدين لما اكبر او تقول لأ اصل انا مش مقتنعة اصل حاسة الحجاب تقيل على قلبي اصل خليني مش حلوة
اكيد غلط اكيد الكلام ده مش مقبول. الكلام ده اكيد مش منطقي. فاحنا لو فعلا بنحب ربنا هنحب امره. ولو فعلا بنحب ربنا هنبقى نتسابق وبنجري علشان نطيع ربنا. صح ولا مش صح؟ قولوا لي في الكومنتات اللي انا بقوله صح ولا مش صح
يبقى انت كده في حاجة غلط لو انت بتقولي انا بحب ربنا وفي نفس الوقت بتقولي انا لأ انا مش هلبس حجاب دلوقتي الله طب بقى فين امر ربنا هنا
اللي هو بيحبك يبقى اول حاجة احنا التزامنا يا بنات بالحجاب هو حاجة كده بنقول بها لربنا احنا بنحبك يا ربنا حاجة كده بنعبر بها عن حبنا لربنا. بنقول له يا رب احنا بنحبك اوي. ده ده انت عارف انت اما تقول لحد ده انت تأمر بس. ده انا اديك عيوني. ده انت بس
قل لي شاور بس وانا اجري عارف لما تقولي لحد كده فاحنا لما بنقول لربنا او لما بنلبس الحجاب دي رسالة منك لربنا. بتقولي له يا رب انا بحبك. يا رب اؤمر بس. يا رب انا
انا انا اجري على طاعتك ده انا بحبك اوي انت ازاي مش معقول تأمرني بامر وانا اقول لأ مش ممكن ده انا يبقى يبقى العيب في بقى يبقى انت بتعمل معايا كل الخير
وبتكرمني وبترضيني رازقني وكارمني وهاديني وانا اقول لك لأ والله ما يبقى عيب علي بقى يبقى عيب علي لا انا يا رب النهاردة هلبس الحجاب وهبقى فرحانة به كمان وراضية به. طيب دي الحاجة الاولانية. اتفقنا على دي؟ انا عايزكم تكتبوا معي. ممكن نكتب مع بعض ورقة
قلم كده ونكتب الحاجات الحاجات اللي انا هقولها النهاردة. ان انا هقول حاجات كتير اوي احاول اقنعكم بها حلو؟ طيب الحاجة التانية خلاص احنا قلنا ديت الحاجة التانية ليه انا المفروض البس الحجاب
طبعا البنت امتى يجب يجب ان هي تلبس الحجاب لو بلغت لو بقت بنت بالغ بدأت تبقى بنت كده والبلوغ ده موضوع لازم تقعدي مع ماما تتكلمي فيه. يعني لازم ماما تقعد معك تقول لك يعني ايه امتى بتبلغي
ازاي بتبلغي وتعملي ايه لما تبلغي؟ تمام بس عموما قولوا اجمالا ان انت كبرت وبقيت بنت كده وبدأت فعلا تبقي شكلك شكل بنت. خلاص ما بقتيش بقى صغيرة زي زمان. تمام؟ فيعني
في حدود اتناشر سنة تلتاشر اربعتاشر حسب حلو الكلام. لكن بنقول للبنات حتى من عشر سنين ايه رأيكم تبدأوا تلبسوا الحجاب اه حتى لو لبستيه مرة وقلعتيه مرة في السن الصغير ده مش مشكلة بس نبتدي نتعود عليه
عشان لما يجي البلوغ ولما يجي السن اللي اقول لك لازم تلبسي فيه حجاب. ما تقوليش انا مش متعودة عليه. اصل انا ما لبستوش قبل كده. اصل مش مش مش مستحملة البسه على طول
لأ بدري بدري نبدأ كده من سن عشر سنين نلبسه شوية وشوية علشان لما يجي سن اتناشر تلتاشر اربعتاشر هنقول لك مرة واحدة خلاص احنا لازم نلبس الحجاب علشان انت كبرت وبقيت بنت بالغة وبنت كبيرة. بنت ربنا هيسألها عن الحجاب. ما تجيش ساعتها تقول لي انا مش متعودة على
على الحجاب. خلاص اتفقنا؟ بس انا يهمني دلوقتي بالزات البنات اللي بلغوا اللي هم كبروا وبقى عندها اتناشر تلتاشر اربعتاشر وطالع دولا اللي ما فيش هزار لازم يسمعوني علشان انت بقيتي مكلفة. يعني ايه مكلفة؟ يعني هتتحاسبي قدام ربنا
خليني بس اقول لكم الحتة دي وبعد كده نكمل. يعني ايه بلغت؟ يعني ايه بنت بلغت وبقت بقت مكلفة. يعني ايه كلمة مكلفة اللي انا قلتها دي؟ يعني هتتحاسبي قدام ربنا زي اي حد
يعني زمان لما كنت صغيرة لما كنت صغيرة تسع سنين وتمن سنين وكده كان ربنا بيكتب لك الحسنات وما بيكتبش السيئات يعني ايه بيكتب لك الحسنات؟ يعني لو صليت تاخدي حسنة. لو صمتي بتاخدي حسنات. لو قلت كلمة حلوة بتاخدي حسنات. طب لو مسلا غلطتي ما تاخديش سيئات
عشان انت صغيرة ما لبستيش حجاب ما تاخديش سيئات عشان انت صغيرة. آآ ما صومتيش يوم في رمضان ما تاخديش سيئات عشان انت صغيرة. لكن انا بقى بنت كبرت دلوقتي بقى عندي اتناشر بقى عندي تلتاشر بقى عندي اربعتاشر
اسمك عندنا بلغتي يعني ايه بلغت؟ يعني بقيتي مكلفة. يعني ايه مكلفة يا بشمهندس علاء؟ يا عم علاء اي حاجة يعني انت دلوقتي قدام ربنا بتتحاسبي حسنات وسيئات. يعني لو عملت حاجة كويسة زي زمان
تاخدي عليها حسنات. طب لو عملتي حاجة مش كويسة اه تبتدي تاخدي السيئات بقت مشكلة بقى. يبقى انت لو لا قدر الله لا قدر الله بعد عمر طويل متروح عند ربنا تتحاسبي على كل حاجة حصلت من اول البلوغ
يبقى انا بقول لك ليه الكلام ده ؟ عشان دلوقتي الموضوع ما بقاش اختياري. ما بقاش ان انا ايه انا حرة البسه او ما البسوش. ده كان زمان. انا عادي يعني لو ما لبستوش هيحصل ايه
لأ ده كان زمان كان زمان عادي لو قلت مسلا بابا انا مش عايز البس الحجاب النهاردة يقول لك ماشي يا حبيبتي مش مشكلة كده كده ما حدش بياخد سيئات لا انا ولا لا انت ولا بابا. لكن دلوقتي بعد ما بقيت بلغة بعد ما كبرت خلاص يبقى كده لأ ما ينفعش. كده لو
نزلت من غير حجاب فيه حاجة هتحصل ما كتش بتحصل وانت صغيرة. ايه هي؟ هيبقى فيه سيئات وهيبقى سيئات على ماما وسيئات على بابا. لان كل ده كلنا مشتركين في الغلط. وده ما انت ما ترضيش ان ربنا يعاقب بابا
او يعاقب ماما فخليكي ابنة جميلة بارة وتكون من برك بوالدك وبرك بوالدتك انك ما ترضيش ان بابا ياخد سيئات بسببك ما ترضيش ان ماما تاخد سيئات بسببك. فانت بتلبسي حجاب عشان ترضي ربنا الاول. وعشان تاخدي حسناته. وعلشان ما تاخديش
ما فيش سيئات قلع الحجاب. وعلشان بابا وماما ما ياخدوش سيئات حلو طيب يبقى دي خل دي نمرة اتنين اللي هو الحسنات والسيئات نمرة تلاتة نمرة تلاتة بتقول ايه بقى
بتقول ان الحجاب يا بنات يا حلوات يا اميرات تمام الحجاب بيخليكي اطهر انقى واجمل. ازاي انا هسألكم سؤال وتجاوبوا علي انا هسألكم سؤال وتجاوبوا عليه. انا عايز البنات اللي هم في حدود خمستاشر سنة ستاشر بالزات سبعتاشر الحتة ديت يعني
انا هسألكم سؤال بس تردوا بامانة تمام واللي تعرف واحدة في السن ده ترد عليها برضو بامانة. البنات اللي في السن دوت خمستاشر ستاشر سبعتاشر السن دوت اللي مش محجبة
مش محجبة وبتلبس بنطلون ضيق او مقطع وبتلبس تيشرت نص كم في الشارع او تيشرت او بادي ضيق مبين مفاتنها. تمام؟ او بتحط ميك اب في الشارع هسألكم سؤال وبالله عليكم تجاوبوني. بتتعاكس في الشارع ولا لأ
في ولد ممكن يحاول يلمسها ولا لأ في ولد ممكن يقول لها كلمة جارحة ولا لأ حصل ان هي سمعت كلمة قبيحة ولا لأ حد حد حاول يتحرش بيها ولا لأ
حصل ولا ما حصلش تمام انتم تقولوا وانتم لكم صاحبات بنات في السن دوت. وبتحكوا لبعض وبيحصل ان انتم بتسمعوا وانت ماشية معها تبقى انت محجبة وهي مش محجبة ولابسة مقطع ولابسة ضيق
فهي بتسمع معاكسة. وانت ما بتسمعيش. خدتي بالك من النقطة دي ولا لأ؟ يبقى ده البنات المحجبات اللي معي دلوقتي انت بتبقي ماشية مع صاحبتك في نفس الشارع. وايديك في ايديها
وهي لابسة بنطلون محزق او مقطع او او بادي مبين اسف صدرها وكده. او بشعرها او ميك اب حاطة ميك اب جامد. هي اتعاكست وانت ما اتعاكستيش صح ولا لأ
حصل ولا ما حصلشي؟ ولد سافل قليل الادب قال لها كلمة قزرة وجعتها وانت ما قالكيش حاجة او وصفها بوصف سافل او حاول يلمسها او حاول ياخد نمرة تليفونها او حاول ان هو يحط ايده عليها. او حاول ان هو يكلمها
وانت ما حصلكيش كده صح ولا مش صح ليه عشان حجابك عشان حجابك بيبعت له رسالة الولد الصايع الولد القليل الادب السافل دوت اللي احنا ما نرضاش عليك يا بنتنا
وما ارضاش لبنتي وما ارضاش لحد وما ارضاش لبناتنا ان يحصل لهم كده ما رضاش ابدا ان واحد سافل يقول لها انت كزا يا كزا ها وانتم عارفين الكلام اللي بيتقال او يعاكسها او يوصف مفاتنها او يقول لها كلمة
سافلة تقعد تعيط بسببها اليوم كله. تمام؟ او آآ او ان هو يحاول يلمسها او يتحرش بها او يمد ايده عليها او يحاول ياخد تليفونها او يديها تليفونه او يوقفها بنص الشارع يكلمها
لا انا ما ارضاش كده لبنتي ولا ارضى كده لبنات الناس. عشان كده انا بقول لك حجابك يا بنتي يا حبيبتي بيبعت رسالة للولاد قلالات الادب دول بيقول لهم انا مش رسالة بتقول انا مش بتاعت الكلام دوت
انا مش بتاعت الكلام دوت تمام؟ انا محترمة. انا مش بتاعة معاكسة. انا مش بتاعة ولاد. انا مش سهلة انا مش فريسة سهلة انت ما تقدرش تتكلم معي من غير ما تتكلمي. ما هو انت مش هتقعدي تقولي الكلام ده كله. بس لبسك
تمام بيبعت رسالة بيقول له انا مش بتاعت السكة ديت. فكل ما كان لبسك افضل اعلى كل ما كان الولد بيتكش هتقولي لي في بعض المحجبات بيتعاكسوا صح في بعض اللي لابسة خمار كمان بتتعاكس صح؟ بس النسبة اقل كتير اوي اوي اوي من اللي لابسة مقطع واللي لابسة ضيق واللي لابسة محزق احنا
مش بنقول النسبة صفر الى واحد لأ النسبة عدد قليل لعدد كبير قوي فاحنا بنخلي احتمال ان حد يعمل معاكي كده ضعيف جدا جدا تمام ومش هيتجرب عليك وانا بقول لكم الولاد بيفكروا كده. بيعرفوا البنت ديت من لبسها. بيقدر يقيم اخلاقها من لبسها
هيقدر يقول البنت ديت اسف اسف في الكلمة اللي هقولها دي اللي بتتقال. البنت دي شمال هو بيقول كده. عرف منين؟ من لبسها. وممكن ان هي تكون مؤدبة جدا على فكرة. بس لبسها اللي اوحاله بكده
والعكس بنت لابسة نقاب لابسة خمار لابسة حجاب واسع. هو على طول بيكش كده. يقول لك لا البنت دي محترمة. حتى انت مجربة كده في المواصلات. لما بتيجي انت تركبي مواصلات بنقاب او بخمار او كده. وتيجي تقعدي جنب ولد بيعمل ايه؟ بيمد ايده عليك ولا بيخلي باله؟ بياخد جنب كده. بيخلي باله عشان ما
اما يجي ياخد منك الاجرة بيخلي باله. لكن تخيلي بقى لو انت بشعرك حاطة ميك اب ولابسة ضيق ومحزق وقعدتي جنبه هيعمل ايه؟ هيحاول يلمسك. ممكن قل لك كلمة ممكن يحاول يجرك معك كلام في طب ليه
يبقى انا عايز انا بقول لك ربنا امرك بحجاب يحميكي. هو ربنا قال كده في سورة الاحزاب. قال يا ايها النبي قل لازواجك وبناتك ونساء المؤمنين يدنين عليهن من جلابيبهن. ذلك ادنى ان يعرفن فلا يؤذين. ذلك ادنى ان يعرفن. يعني يعرفن بالعفاف
فلا يؤذين ما حدش يقدر يأزيهم بل في بنات بقى محجبة بقى بصي كمان ما بترضاش تمشي مع صاحبتها المتبرجة اللي هي لابسة محزق وضيق علشان بتخليها تتعاكس معها يقول لك لا ما بمشيش معها ليه؟ كل ما امشي معها اتعاكس
بسببها هي حصل ولا ما حصلش؟ بالله عليكم قولوا لي حصل ولا ما حصلش؟ هو الكومنتات اهي. حصل حصل بنت بتبقى ماشية هي محجبة. تقول لي انا بمشي لوحدي ما اتعاكسش. امشي مع البت دي واتعاكس. الله
ازا كان تخيلي بقى جايبة لك الكلام اومال جايبة لنفسها ولاهلها لايه يبقى انا لأ انا حجابي بيفرض على اللي قدامي ان هو يحترم نفسه ويحترمني ويتأدب معي في الحوار وفي الكلام. ويعرف حدوده. يبقى عشان كده قلت لكم يا بنات ان ربنا لما امرك بالحجاب امرك بخير لك
ما امرش بشر امرك بحاجة تفيدك مش حاجة تضرك تمام خلصنا الحتة دي. خشوا في اللي بعديها. نمرة اربعة اكتبوا معي نمرة اربعة الحجاب هو الانسانية هو الادمية ازاي يا بنات
لازم نعرف ان من صفات الانسان ان هو بيتستر تاني من صفات الانسان ان هو ربنا كرمه بالستر فكل ما يستر نفسه يبقى انسان اكتر وكل ما يقلع يخش يقرب من الحيوانية
عشان كده ربنا يا جماعة البنات اللي عارفين قصة سيدنا ادم. ويمكن ماما حكيتها لك قبل كده ان الشيطان شيطان لما وسوس لسيدنا ادم وخلاه ياكل من الشجرة حصل ايه؟ حصل ان ادم
فجأة بعد ما اكل من الشجرة ثيابه ما بقاش فيه ثياب قال فوسوس لهما الشيطان ليبدي لهما ما ووري عنهما من سوءاتهما بدت السوءة بتاعته. فبدأ ادم يستحي جدا من اللي حصل. تمام
وربنا قال يا بني ادم لا يفتننكم الشيطان كما اخرج ابويكم من الجنة ينزع ينزع عنهما لباسهما يبقى ازا من اهداف الشيطان يا بنات يا حلوات من اهداف الشيطان ان ينزع
عنهما لباسهما يبقى انت البنت اللي كل شوية تنزع حاجة تيجي تلبس بكم تقول لك لأ الكم ده مش حلو خليه نص. لأ دوت البنطلون آآ واسع نضيقه. لا اقطعوا لأ نضيق شوية هنا. لأ بين لي بقى فتحة شوية. الشيطان قاعد ينزع
ينزع عنهما لباسهما. يبقى من اهداف الشيطان ان ينزع عنك لبس ويحاول يقنعك ان كل ما تقلعي اكتر كل ما تبقي اجمل واحلى ده من اهداف ايه؟ الشيطان. زي ما عمل مع ابينا ادم. يبقى انا بقول ان الانسان المكرم اللي ربنا كرمه كرمه باللبس
واللي بيقلع اسف يعني في الكلمة بيقرب من الحيوانات عشان كده الحيوانات ما بتلبسش الحيوان عريان دايما صح؟ افهمي بقى الانسان بيلبس والحيوان ما بيلبسش. يبقى انا كل ما البس
كل ما ابقى اكثر انسانية وكل ما اقلع كل ما اقترب من الحيوانية. عشان كده تلاقي الناس مسلا لما تخرج تبالغ في اللبس. يعني الغريب ان الرجالة بيلبسوا لما بيحب يخرج بيلبس
ناس كتير تلاقيه لابس قميص وفوقه مش عارف ايه وفوقه بدلة وبنطلون. طب البنات انت بتعملي تبصي تلاقي الراجل فخم كده في ثيابه. طب البنت بتقلع المفروض البنت كل ما تبقى عايزة تبقى انسانة اكتر كريمة اكتر يعني فعلا تبعد عن الشغل الحيواني تلبس اكتر
فاللي بتقلع برة بيتها اللي بتلبس بقى مايوهات على البحر اللي بتلبس آآ تمام اللي بتلبس كت اللي بتلبس شورتات ديت ايه ديت خرجت من ايه من الآدمية وبتقترب من الحيوانية للأسف
فهمنا يا بنات الحتة ديت؟ يبقى انا لما بقول لك البسي حجاب. انا بقول لك انا عايزك ارقى بعض من البنات بيقول لك ايه اصل ديت الرقي. ليه هي بتبص لمين؟ بتبص للغرب. بتبص للبنات في الافلام الاجنبي
بتبص لباربي باربي بتلبس عريان آآ الممسلات الاجانب المغنيات الاجانب بيلبسوا عريان فبتعتقد ان كده ده التقدم دي حضارة ده الغرب هم دول المتحضرين افهمي بقى انا فهمتك ان دول ماشيين في سكة حيوانية
سكة حيوانية يعني طالما بتقلع قدام الناس يعني قدام الاغراب كده قدام الرجالة كده هي كده تتشبه بالحيوانات واما الانسان ربنا كرمه باللبس فكل ما تلبسي اكتر كل ما تبقي اكثر انسانية. كل ما تبقي اكثر تقدم وتطور وحضارة. الحجاب مش تخلف. الحجاب تقدم الحجاب مش رجعية
الحجاب تقدم بل ان الانسانة تقلع هدومها او تخفف هدومها ده لرجعية. ده اللي تخلف. ده اللي تأخر زي ما شفنا الانسان مميز باللبس القلع ده بتاع الحيوانات تمام نمرة خمسة معنا النهاردة
انا بقنعكم اهو نمرة خمسة ليه بتلبسي الحجاب؟ بتلبسي حجاب عشان من اسباب كده الجميلة ان انت بتراعي غيرة الاب وغيرة الاخ انت لك اب بيغير عليك لك اخ بيغير عليك
ما يحبش عنده كده عزة وكرامة ان انا بنتي ما حدش غريب يشوف شعرها ما حدش غريب يشوف دراعها ما حدش غريب يشوف حتة من جسمها اخوكي بيغير عليك ابوك بيغير عليك
وعلى فكرة دي حاجة لازم تفخري بها لازم تفخري بها ان لك اب بيغير عليك. لان في بنات تانيين ابهاتهم سايباهم يلبسوا زي ما هم عايزين. ما عندهمش غيرة على بناتهم. مش بيغيروا على بناتهم
فانت لما تلاقي باباكي بيقول لك البسي حجاب يا بنتي. لما تلاقي اخوك بيقول لك البسي واسع يا اختي افخري بهم مش تبقي زعلانة منهم. او تفتكري ان هم بيشددوا عليك. تقولي انا بافتخر ان لي اب بيغير علي
انا فخورة ان اخويا راجل. اخويا راجل ما يرضاش انزل وباين مني ضوفر ابويا راجل ما يرضاش ان انا انزل وباين خصلة من شعري. انا بافتخر بهم وبقول الحمد لله
ان ابويا راجل واخويا راجل بيغيروا علي الست لما جوزها بيغير عليها بتفرح به. تقول جوزي بيغير علي لأ انت قبل ما تتجوزي وانت صغيرة عندك اب بيغير عليك واخ بيغير عليك
دي حاجة المرأة بتفرح بكده وتفخر ان لها راجل بيغير عليها وبينصحها مش زي ابهات تانيين بناتهم سايبين وماشيين على راحتهم. ولا هو فارق معه وبيمشي معه وهي عريانة في الشارع. ولا ولا
ولا بيقول لها حاجة ولا حتى لو اتعاكست قدامه بيفرح. تخيلوا طب انت ربنا كرمك باب راجل. راجل فعلا وغيور وكرمك باخ راجل وغيور. ما تزعليش منه. لما يقول لك دراعك باين غطيه. ما تزعليش منه. هيقول لك القصة بتاعتك طالعة من الايشارب
غطيها لو سمحتي. ده هو بيحبك. ده هو بيغير عليك. ده انت المفروض تبوسي دماغه وتقولي له والله انت راجل انت راجل فعلا. انت انا بحبك عشان انت بتخاف علي. عشان انت بتغير علي. فانتم بتلبسوا الحجاب يا بنات علشان
تراعي غيرة بابا نراعي غيرة اخوك وتمشي في المدرسة وفي الشارع والله لو لوحدك في الشارع المحجبة. لو لوحدك في المدرسة كلها انت اللي محجبة انت اللي ماشية فخورة ماشية فخورة بنفسك. وشايفة كله غلط وانت صح
فخورة ان انت بترضي ربنا فخورة ان انت اطهر. فخورة ان انت مستورة. فخورة ان انت الاقرب للادمية والانسانية. فخورة انك طالعة من بيت راجل في راجل اب وراجل اخ
وانت بتصوني عرضهم وبتصوني غيرتهم انا عايزك لو ماشية لوحدك في المدرسة بالحجاب. تبقى انت اللي راسك مرفوعة وبتقول البنات انتم ليه مش محجبات ما تخليش واحدة تقول لك انت ليه محجبة؟ لأ
انت بتقولي لها انت ليه مش محجبة انت كبرت مش محجبة ليه انا باطيع ربنا باطيع ابويا باطيع اخويا. باطيع الحق. باستر نفسي. باحمي نفسي من من العيال انت اللي ليه مش محجبة؟
ودي حتة هنقولها كمان شوية بس خليني اقولها مستعجلة دلوقتي عشان لو ما فيش وقت انا مش عايزك تدافعي عن نفسك مشكلة البنات من مشاكل الحجاب ان هي بتقول ان انا لما بلبسه البنات بيهاجموني
ما انت ليه حاطة نفسك في قفص الاتهام؟ ليه انت متخيلة دايما ان انت غلط؟ او ان انت غريبة لأ هو انت مش المفروض تدافعي عن نفسك؟ مش المفروض ابرر
للبنات انا ليه لابسة حجاب؟ لان انا بعمل اصلا الصح. اللي بيعمل الغلط هو يقول ليه بيعمل غلط. لكن اللي بيعمل صح مش مفروض يقول انا ليه بعمل صح فهمتم حاجة
تاني اللي بيعمل الغلط هو اللي يقول ليه بيعمل الغلط لكن اللي بيعمل صح مش لازم مش لازم ان هو يقول انا ليه بعمل صح؟ يعني لو انت محجبة لوحدك في المدرسة رحت المدرسة. البنات قعدوا يقولوا لك لبست حجاب ليه؟ ده مكبرك ده بتاع. تقولي ما انا اصلا كبيرة. مش انا
يا بنات انا بلغت خلاص. انا كبير عندي اتناشر تلتاشر سنة اربعتاشر. انا كبيرة. انا اصلا كبيرة. حجاب ما تكبرنيش. انا اصلا كبيرة والمفروض انا البس حجاب ده امر ربنا. وده امر من والدي. وده ستر وطهارة
انتم ليه اللي مش لابسين حجاب ليه ما ما لبستيش حجاب لغاية دلوقتي انا عايزك تهاجمي مش تدافعي عايزك دايما تحسي ان انت الاعز انت الافضل انت اللي صح هم اللي غلط
فما يكونوش هم ضغط عليك لأ وما تسمحيش لحد يضغط عليك ابدا ما تسمحيش لحد يضغط عليك ولا يقول لك انت ليه محجبة؟ ويضغطوا عليك. او انت ليه عملت في نفسك كده؟ ليه ابوك عمل فيك كده؟ ليه
اخوك عمل فيك كده ؟ لا ابدا ايه ده! ده ده الصح ده اللي المفروض يحصل ده انا اصلا لابساه باقتناع وحب لربنا وحب لديني وفخر باسلامي وستر وطهارة وابويا راجل عشان امرني بكده
انتم بقى ليه ابهاتكم ما امركوش انتم ليه بقى مش لابسين حجاب؟ انت امتى هتلبسي حجاب؟ انت بتاخدي سيئات على على التبرج اللي انت فيه؟ انت بتتعرضي لمعصية الله انت كده غلط
خليكي قوية ما ليش تسمحيش لحد ان هو يهاجمك فهمتيني يا بنتي؟ غلط اللي اتهاجمت واتضعفت غلط الناس تبقى قوية ما تسمحيش لحد ابدا ان هو ايه ان هو يهاجمك. خلاص؟ طيب خلينا نكمل
طالما وصلنا بقى للحتة بتاعة ايه؟ المهاجمة. يبقى نكمل بقى على الحتة اللي بعد كده. الحتة اللي بعد كده اللي كل البنات طبعا بيبقى عندهم مشكلة فيها امنية بتقول ايه؟ اسمعوني يا بنات اه ركزوا معي مركزين معي ولا لأ
طب فوقوا كده اللايف حلو ولا ولا مبسوطين معنا ولا لا الكلام مفهوم سهل مقنع نكمل ولا لا تمام يلا هنخش في حتة حرجة دلوقتي وهي السؤال المعتاد عند اي بنت تقول لك ايه
انا حلو كل الكلام حلو. بس انا بحس ان انا يعني جمالي بيقل شوية مع الحجاب جمالي بيقل شوية مع الحجاب حلو حلو ده سؤال جميل. هنرد كزا حاجة بقى واحدة واحدة كده
واحدة واحدة اولا جمالك بيقل بالنسبة لمين تاني جمالك بيقل بالنسبة لمين انت عندك كل المبسوطين بالحجاب بيقولوا لك انت اجمل اولا مبدئيا انا هقول لك كزا حاجة مبدئيا الاول. قبل ما تقولي انا اقل في الجمال. اولا كل حد
محترم من قرايبك رجالة او ستات او بنات او اي حد بتقابليه. وهو انسان محترم وبيحب الحجاب. وفعلا بيقدر قيمة الحجاب اي واحد فيهم بيقول لك انت اجمل بالحجاب. صح ولا مش صح؟ انا هاسألكم سؤال. كل بنت لبست الحجاب اللي هي في السن اللي انا باكلمه دلوقتي. اي
حد محترم سواء بنت او ام او راجل او قريبك او اي حد قال لك انت اجمل بالحجاب ولا ما قلكيش قال لك انت اجمل بالحجاب يبقى ازا في ناس كتير قوي
اول ما اتحجبت قالوا لك والله ده انت بات وشك نور. وشك بقى مدور وجميل. ده انت بيتي شكلك احلى بالحجاب. صح وعلى فكرة مش احلى اللي هو الحلاوة اللي احنا شايفينها. خدي بالك ما هو اكيد البنت لما تبقى بشعرها ولابسة كت هتبقى احلى طبعا
بس انا عايز اقول لك في عينين المحترم يا عيني المحترم ابوك واخوك وعمك وخالك. والناس المحترمة كلها حيشوفوكي اجمل لان الحجاب جميل مش عشان ما اي واحدة بشعرها هتبقى اجمل بكتافها هتبقى اجمل. ومعلش يعني لو عايزة بقى تبقي اجمل واجمل امشي في الشارع من غير هدوم خالص. اسف يعني
هاتبقي بالنسبة لناس كتير حلوة خالص. نعمل كده ده الصح البنات اللي على على البحر في الساحل لابسين مايوهات اجمل طبعا نعمل زيهم بس اجمل بالنسبة لمين؟ هي دي اللي انا عايز اقولها لك. بالنسبة لمين؟ بالنسبة للشخص اللي عايز يبص على عورة النساء
بالنسبة للشخص اللي مش محترم بالنسبة لقليل الادب. بالنسبة للي عايز يوصل للبنات ويعاكس ويصاحب ويعمل قرف ده اللي بيقول لها انت اجمل ليه؟ عشان هو عايزها كده. عايز يبصبص عليها. عايز يشوف عورتها. عايز يشوفها ويتفرج عليها. فلما
يقول لها انت مش حلوة عشان تقلع. ولما تقلع يبصبص لها فيقول لها انت كده اجمل عشان هو عايز يتبسط بالنزر لها فانت في الحقيقة اللي بيضغط عليك هو اللي عايزك تبقي سلعة. وتبقي منظر له حلو يتفرج عليه
تاني اللي بيقول لك انت مش حلوة بالحجاب وعايزك تقلعيه. هو اللي عايز يتفرج عليك عارفة مين اللي بيقول لك انت مش حلوة بالحجاب؟ صنفين. اما ولد او بنت مش محجبة
تاني اللي بيقول لك انت مش حلوة بالحجاب صنفين اما ولد او بنت مش محجبة الولد بيقول لك كده عشان عايز يبص وعايز يشوف حاجات اكتر فيك وعايز يخليكي عايز يشوف يشوف حاجات منك
اكيد ده مش بينصح لله والبنت اللي مش محجبة عشان هي مش محجبة. فانت بالنسبة لها بتأنبي لها ضميرها. كل ما تشوفك بتحسي ان هي بتعمل حاجة غلط. كل ما تشوفك
بتحسي ان انت بتفكريها بالحجاب. فهي عايزاكي تقلعيه عشان تبقي شبهها وخلاص. وما تقعديش بقى تضغطي علي. فركزي مين اللي بيقول لك انك مش حلوة يا ولد يا بنت مش محجبة صح ولا مش صح
ركزي كده افتكري كل اللي قالوا لك كل اللي قالوا لك انت مش حلوة. مين اللي قال لك كده؟ تاني. يا ولد قلب كده يا بنت مش محجبة. وانا بقول لك هو ده اللي حصل. اكيد
وازعم وانا متأكد وقولوا لي اللي انا باقوله صح ولا غلط في الكومنت معلش. لازم تقولوا لي اي واحدة بتحب الحجاب ومحترمة اي راجل محترم ونضيف وشريف اي قريب لك محترم. اي قريبة لك محترم. اي صاحبة لك محجبة قبلك. قالت لك ايه
قالت لك انت زي القمر صح ولا مش صح قالت لك شكلك جميل بالحجاب قالت لك الحجاب خليكي قمراية جميلة عشان الحجاب نفسه حلو عشان الحجاب نفسه حلو. بس في عينين الناس النضيفة
الحجاب نفسه حلو. بس في عينين الناس النضيفة الناس المحترمة الناس المتدينة اما قلالات الادب اللي عايزين البنات بتوعنا يبقوا مش كويسين هم دول اللي هيحاولوا يزعزعوكي بالكلمة ديت. فالكلمة دي اصلا احنا مش متفقين عليها
احنا عندك نص الناس بيقولوا لك انت حلوة ونصهم بيقولوا لك مش حلوة. والنص اللي بيقول لك انت حلوة هم الناس الكويسين والنص اللي بيقول لك مش حلوة انت عارفاهم
يبقى انت كويسة انت ما بقتيش وحشة ولا حاجة انت بقيتي اجمل بالحجاب تأكدي من زلك نمرة اتنين هو احنا بصي بقى هقول لك حتة حاولي تفهميها انا عارف ان سنك صغير بس حاولي تفهميها مني
حاولي تفهميها مني الحجاب او خلينا نقول التبرج ان واحدة تبقى مش محجبة. عارفة اللي مش محجبة ديت بقت كل الناس شايفة جمالها في شكلها بس شكلها بس. ما حدش بيفكر
جمال اخلاقها وما حدش بيفكر في جمال تفكيرها وعقلها واتزانها كل واحد شايفها عبارة عن حاجة حلوة كده ماشية وخلاص لكن لما انت بتلبسي الحجاب بيبتدي يزهر جمال تاني فيك
ايه هو الجمال التاني اللي فيك الجمال التاني دوت اللي هو ايه؟ جمال اخلاقك. ده جمال تاني ده حاجة بنشوفها جميلة جمال اخلاقك جمال عقلك انك انت متزنة تتكلمي كلام محترم كلام منمق. تمام
انواع من الجمال بتزهر في الايه؟ في الحجاب دوت. جمال الروح جمالة العلم فيبتدي بقى الناس يركزوا في حاجات تانية معك. ما انت مش مش مبينة جسمك. فيبتدي يتعامل معك على انك مش جسم بس او شكل بس لا رح
عقل اخلاق فكل من يعرف حاجة فيك زي كده يظهر فيه جمال تاني فالحجاب بيخلي اللي قدامك يشوف الجمال الحقيقي اللي فيك ايه هو الجمال الحقيقي اللي فيك اخلاقك روحك الجميلة
عقلك العالي اللي بتغلبي به كل البنات يبقى كمان المحجبة طالعة لها حاجات جميلة غير جمالها بالحجاب اللي احنا ايه قلناه وبعد كده بنسأل سؤال كمان هو احنا بنقيس الجمال على انهي مقياس
يا بنات هو احنا بنقيسه على مقياس باربي هي باربي هي مقياس الجمال عندكم اللي هو الكفار هم اللي بيقولوا لنا هو ده الجمال. عايزة تبقي جميلة ابقي باربي طب ما فكرتيش انت ان انت يعني يعني سلمت دماغك كده لهم
ها سلمت دماغك لهم كده وصدقتيهم. لما قالوا لك الجمال انك تبقي ازا شبه باربي صح ولا مش صح؟ انتم كل اغلبكم مصدقين ان الجمال انك تبقي شبه باربي البس بنطلون كده وبتاع كده ومش عارف ايه واعمل شعري وابقى تمام
هو ده هم اقنعوكي بكده لكن انت المفروض مسلمة لك قناعات تانية انت مقتنعة ان ده مش جمال اي حاجة بتخالف امر ربنا اكيد مش جميلة هم بيقنعوني بكده انا مش هقتنع بكده
انا جمالي ان انا التزم بامر الله بس بقى جوة امر الله دوت بقى فيه جمال تاني غير ان احنا قلنا جمال الروح وكده. هاسألك سؤال. هو وده هيرد على شبهة تانية عند البنات. البنات احيانا
اصل مشكلتي مع الحجاب الشياكة الشياكة هنسأل سؤال معلش انا اسف انا ازعم ان في انواع من الحجاب خاصة بالنسبة للبنات الصغيرة اجمل بكتير من لبس المتبرجات كمان قمة الشياكة قمة الزوق الوان راقية كده وهادية وجميلة. وازواق عالية جدا جدا بل لبس اغلى من لبس
التبرج نفسه وقماشات روعة وقمة الشياكة من غير تبرج ومن غير ضيق من غير شفاف من غير كشف حاجة بس تتشاف كده رسمة حاجة مرسومة جميلة ازا الحجاب هو نفسه جميل
شيك انيق جدا قماشات عالية جدا. بل لبس المحجبات دلوقتي اغلى من لبس المتبرجات يعني من كتر شياكة الايه؟ الحجاب نفسه. فانا بقول له انا ليه افترضت ان الحجاب ان الشياكة هي باربي
ليه ما قولش ان الشياكة هي الحجاب بتاعنا قماشات جميلة. تفصيلات جميلة تمام؟ آآ آآ الوان هادية وحلوة. آآ زوق عالي في اختيار تناسق الالوان. شكل الحجاب هو ده الجمال عندي. لان ده اللي موافق لدين ربنا. انا بلعب في الحتة اللي موافقة لدين ربنا. دين ربنا الحجاب هو دي حدوده. فانا بجمل
الشكل ده ما بطلعش عنه. عشان ما اطلعش عن دين ربنا طب خليني بقى اقول لك الاخيرة بقى حاجة حلوة. هو احنا اصلا اصلا كل الخناقة دي اللي بنتخانقها على ايه
يا بنتي يا طيبة ومعي لسة معي في اللايف ولا مركزين صح كل الكلام اللي احنا بنتكلمه ده على ايه؟ على لما تبقي قدام رجالة لما تبقي قدام ايه؟ رجالة اغراب عنك اجانب يعني
لكن كل الكلام ده مش موجود. لو انت قدام بنات او قدام ابوك او عمك او خالك او الناس اللي هم ايه؟ اللي بنسميهم المحارم بتوعك. كل ده ما لناش دعوة به. هو احنا هو احنا بنلبس الحجاب جوة الشقة؟ واحنا بنلبس الحجاب وسط البنات. هو انت هتلبسي الحجاب قدام عمك وخالك؟ كل ده بس في
الشارع او في مكان فيه رجالة بس غير كده البسي اللي انت عايزاه وتشيكي وحطي ميك اب ودلعي نفسك على الاخر عشان كده بقى اقول لكم حاجة كده يعني ايه البنت اللي هي محجبة دي دي اكتر واحدة بتحب تتزين في البيت
عشان هي حاسة ان هي برة ما اتزينتش. فبتقعد تدلع في نفسها في البيت بقى فهمتوا؟ فانت كده كده هتبقي جميلة قدام البنات هتبقي عادي. قدام بابا وماما وقدام عادي
كل ده برة بس بس الحتة دي بس اللي هو تاني بنحميكي من الولاد اللي اللي مش كويسين من الحاجات المهمة اللي عايز انصحك بيها يا بنيتي الجميلة ان انت محتاجة حاجتين عشان تسبتي. عارفة انت الضربة جاية لك منين؟ ان انت عينيك
على حاجة من الاتنين الضربة جاية لك منين ليه انت متزبزبة في حجابك عشان سببين عشان عينك على حاجتين الحاجة الاولانية ان انت بتبصي على صاحباتك اللي مش محجبات مع ان لك صاحبات محجبات
الحاجة التانية ان انت بتشوفي افلام. بتشوفي مسلسلات. بتشوفي اغاني. بتشوفي بنات جانب وطبعا اللبس معروف فانت بقى ده النموزج بالنسبة لك. اما البنات اللي هم في الافلام والاغاني والرقص والمسلسلات او صاحباتك اللي مش محجبات. فانت بقيتي
ان انت غريبة. طب انت مين اللي عمل في نفسه كده ؟ اسف. انت اللي عملت في نفسك كده صح ولا مش صح انت اللي عملت في نفسك كده انت اللي خليتي دول اللي قدام عينك على طول. وبالتالي
لما لبستي حجاب حسيتي ان انا غريبة انا مش شبههم انا مش شبه صاحباتي انا مش شبه البنات الحلوة اللي في التلفزيون وفي الافلام مين اللي عمل في نفسه كده؟ انت
صح ولا مش صح يبقى انت محتاجة ايه عشان تحسي انك طبيعية حاجتين اول حاجة بطلي تتفرجي على افلام بطلي تتفرجي على المسلسلات بطلي تتفرجي على الاغاني اللي فيها البنات المايعة دي اللي بيلبسوا كده وكده وكده ها
نمرة اتنين خلي عينك تشوف حاجة تانية بقى اقعدي كتير اه بتتفرجوا على البلوجرز طبعا ده غير البلوجرز مش عايز اتكلم اقعدي بقى كتير مع البنات المحجبات. اقعدي كتير مع قرايبك المحجبات
خلي ماما تحكي لك قصص الصحابيات. خلي ماما تحكي لك قصص امهات المؤمنين. السيدة خديجة السيدة عائشة. السيدة فاطمة السيدة حفصة وخليها توصف لك حجابهم عشان دولا قدوتك. قدوتك مش مش البنات اللي في الاغاني الكوري ولا البلاباربي
ولا ولا البنات اللي في الافلام ولا المسلسلات. قدوتك عائشة رضي الله عنها. قدوتك حفصة. قدوتك فاطمة. قدوتك آآ تمام صفية قدوتك آآ الصحابيات دول لما انت تقعدي تسمعي كتير عنهم تحسي انك طبيعية. بل هتحسي انك مقصرة كمان
من دول كانوا لابسين نقاب بقى كمان ولما يبقى وسط اصحابك كتير محجبات تروحي دار هتلاقي محجبات روحي مساجد هتلاقي محجبات خلي حواليكي محجبات كتير هتحسي انك عادي وطبيعية يبقى انت اللي عاملة في نفسك كده
من الحاجات المهمة ان انت شوفي ماما نفسها. مش انت تحبي ماما ولا تحبيهاش ها شوفي ماما شوفي ماما ازاي بتلبس شوفي ماما لما راجل يخبط على باب البيت ها ازاي بتجري
عشان تلبس حجابها ها؟ شوفي ماما لما بتنزل من البيت بتلبس ايه شوفي ماما ازاي بتخلي بالها من كمها ومن شرابها مش دي ماما اللي انت تحبيها؟ مش دي ماما اللي هي قدوتك؟ مش دي ماما اللي انت شايفاها احسن واحدة في الدنيا؟ طب فين بقى التقليد
ليه مش بتتأسري بماما؟ ليه اتأثرت بصاحبتك ليه ما اتأسرتيش بماما؟ مع ان ماما دي حبيبتك. ماما صاحبتك. ماما بتقولي دي احسن واحدة في الدنيا وافضل واحدة واتقى واحدة شفتها في حياتي. شوفي ماما بتعمل ايه وهي لابسة نازلة
او بتفتح الباب او بتقف في البلكونة ازاي؟ ليه ما بتعمليش زيها يبقى ماما وصاحباتك المحجبات والدار والمسجد وقصص الصحابيات كل ده هيخليكي بيقول لي انا عادية انا كويسة انا طبيعية انا العادي. اللي مش محجبة بقى هي دي شكلها اللي مش طبيعية
صح الحاجات المهمة اللي هتدعمك نصيحة برضو ان انت في الفترة ديت اه عايزك تحفزي قرآن احفظي القرآن. واقري كتير بقى في القرآن. واقري قصص اه الصحابة والصحابيات. واحضري دروس. ده بيديكي ايمان واحنا محتاجين
شوية كده عشان نبقى جامدين عشان لما حد يقول لك كلمة ما تتأسريش فلازم تتعلمي ولازم تحفظي قرآن والحاجات الحلوة ديت. طيب خليني اقول لكم حاجة كمان في واحدة ممكن تيجوا تقول ايه؟ اصل الدنيا حر اصل الحجاب بيخليه الدنيا حر
اولا الكلام ده مش صح من كزا حاجة في انواع كتير من القماش القماش وانتم عارفين قولوا لي صح ولا غلط بتبقى مش حر خالص. خفيفة جدا. واللي فيها مسام وبتدخل هوا عادي ومش حر خالص
تمام طب حتى لو فيها حر شوية اقول لك بقى مفاجأة؟ اقول لك مفاجأة البنت اللي لابسة ضيق بتتحر اكتر منك وبرضو اللي بيلبسه واسع وقولوا لي انا صح ولا غلط
البنت اللي لابسة ضيق بتتحر اكتر من لبس اللي لابسة الحجاب. عارفة ليه؟ عشان الضيق بيموت في الحر حتى لو قصير بيموت في الحر. عرق في كل حتة. لكن لابسة واسع وفضفاض
تبقى ماشية ايه تكييف فانت شايفاها اه متغطية بس هي ماشية تكييف هواء تمام؟ فده مش حر الحاجة اللي بعد كده طب بالعكس في السقعة مين اللي بتبقى مبسوطة في الشتاء بقى
ها مين اللي بتبقى مبسوطة في الشتاء؟ اللي لابسة نص هايلة شعرها ولا اللي مغطية ومقفلة والدنيا عندها زي الايسكاب ما هي دي زي دي ما تبص لحار نبص للسقعة انت مستفيدة في السقعة
وكمان انا قلت لك في الحر انت مش هتبقي حرانة زي لو جربي كده البسي بقى ديق زيها كده وانزلي بس ما تجرريش يعني. والله هتموتي من الحر لكن لابسة واسع عارفة بتبقى عاملة زي ايه زي ما الراجل بيلبس قفطان كده. الدنيا هو جوة. غطي لنفسه وهو
ولو افترضنا ان في شوية حر هو ربنا ما يستحقش منا ان احنا نتعب شوية عشان عشان الجنة! الجنة الجميلة دي! ما تستاهلش ان احنا نتعب شوية! ها! الجنة الجميلة
ما تستاهلش ان احنا نتعب عشانها شوية وانا هخش الجنة ببلاش. مش لازم ندفع التمن لازم ندفع تمن ولا الجنة ببلاش تمام يبقى لازم ندفع التمن عشان كده بقى ايه خليني اقول لك كلمتين حلوين اوي دلوقتي
لما اقول لك ان احنا عايزين ندفع تمن الجنة وعايزين نهرب من نار جهنم يعني اتحر شوية كده في الدنيا واهرب من نار جهنم نار جهنم ولا اقول لا مش انا عايز ابقى حر واخش النار
انت عارفة ان في الحديس النبي عليه الصلاة والسلام قولي عليه الصلاة والسلام قال ان اللي مش محجبة بتخش النار قال كده في حديس صحيح قال اللي مش محجبة وبتموت مش محجبة تخش النار
تمام قال صنفان من اهل النار لم اراهما. نساء كاسيات عاريات لا يدخلن الجنة. يعني اللي هي بتبقى مش محجبة دي النبي قال ما الجنة طب ليه؟ هو انا بعد كل الحياة دي ما ما تخشيش الجنة؟ يعني صليت وصمتي واخش الجنة في الاخر؟ على ايه؟ عشان الحجاب. لا انا اتحجب طبعا
واحنا شفنا الحجاب جميل ازاي صح يبقى احنا بنقول ايه؟ الحجاب هيدخلك الجنة بقى فيها ايه؟ الجنة فيها احلى لبس. فساتين بقى ايه؟ يعني بصي بقى الجنة فساتين ما شفتهاش البشرية. فساتين
ولعب وقصور هيبقى لك قصور. قصور في الجنة. عارفة بقى اللي بتشوفيه في النت هل بلوجرز ودبي وجزر والمالديف. كل ده ولا حاجة ولا حاجة حاجة بالنسبة للي هتشوفيه في الجنة هيبقى عندك جزر وعندك بحار ولوحدك لوحدك وعندك انهار وعندك قصور قصور في
وعندك طيارات وصواريخ وعربيات وخدامات عندك بنات عندك ولدان مخلدون كده بيخدموكي عندك خدامين وعندك اكل وشرب ولعب وبحر ومتجوزة بقى والبسي بقى زي ما انت عايزة بقى ما حدش شايفك في الجنة
مايوهات ولبس ودلع وميكاب وبصي هتعيشي كل ده هنقعد بس شوية كده في الدنيا نلبس حجاب. وبعد كده نقعد في الجنة خلود بلا موت كل الميك اب اللي تتخيليه. كل الفساتين اللي ما حدش شافها على فساتين بقى ربنا خلقها لاهل الجنة بس
وقصور اقسم بالله قصور هيبقى عندك قصور في الجنة قصر. عارف يعني ايه قصر؟ قصور قصور في الجنة. عندك بحر لوحدك. عندك انهار لوحدك. عندك آآ اشجار لا نهاية لها. عندك بساتين ما لهاش نهاية. عندك متجوزة عندك خدام عندك لعب بتقابلي صاحباتك بتلعبوا بتهزروا
بتضحكوا كل النعم تخيليها. الجنة دهب وفضة. الجنة يعني سندس واستبرق. كل حاجة حرير. كل حاجة دهب. كل حاجة فضة ايه؟ مش عايزة تدفعي التمن ولا ايه ادفعي التمن. هتلاقي كل الالعاب. كل كل احلامك. كل المتع اللي في الدنيا اضعاف اضعاف اضعاف اضعافها في الجنة
كل ده عشان بس نلبس حجاب كم يوم كده والدنيا هتعدي تمن ندفع تمن! امال ايه! هو فيه حاجة ببلاش! حد بينجح اخر السنة من غير ما يزاكر احنا عايزين نخش الجنة ببلاش ولا ايه
تمام طيب هختصر بقى خلاص هخلص في دقيقتين هقول لك حتة حلوة انت لما بتلبسي حجاب بتاخدي حسنات قد ايه تفتكري دي بقى حتة مشجعة ان انت بتلبسي حجاب غير كل اللي قلته لك ده بتاخدي حسنات قد ايه ؟ تتخيلي بقى
حسنات رهيبة رهيبة. عارفة الحجاب ده عبارة عن ايه ؟ شلال حسنات ليه بقى ليه علشان المحجبة دي طول ما هي ماشية في الشارع بتاخد حسنات طول ما هي ماشية في الشارع بتاخد حسنات. والعكس
اللي ملابسة ضيق واللي لابسة محزق واللي كاشفة شعرها طول ما هي ماشية في الشارع بتاخد سيئات تخيلي بقى لو طلعتي مشوار كده ساعة ساعتين تلاتة اربعة ورجعتي. كم حسنة خدتيها
خدتي حسنة انك لبستي حجاب. خدتي حسنات عشان انت نفزتي فرض ربنا. خدتي حسنات عشان انت صبرتي صبرت على كلمة وحشة سمعتيها. صبرتي على واحدة الست عليك. صبرتي على حر شوية. في اجر تاني للصبر غير كل ده
عارف اخدت حسنات عليه كمان؟ خدت حسنات على ان انت اظهرت الاسلام اظهرت شعار الاسلام في وسط ما فيه متبرجات في الشوارع والناس بيقولوا ايه ده الدنيا بازت يشوفوا المحجبة دي يقولوا ربنا يبارك لك. وخدت دعوات
خدت دعوات كل واحد نضيف قبلك. قال ربنا يبارك لك. ده احنا افتكرنا الدنيا بازت. ربنا يبارك لك. ده احنا كل ما بنشوفك بنقول الدنيا فيها خير. روحي ربنا يدينا
يبارك لابوك وامك اللي ربوك وناس تدعي لابوك وامك. ويدعوا لك ان ربنا يرضى عنك. تخيلي بقى ان كل ده بتاخديه وانت ماشية بالحجاب والناس بك وببوكي وبامك وبكل الناس
تاخدي اجر كبير. تاخدي حسنات للرايح واللي جاي بيدعي لك. تاخدي اجر الصبر على الحر وعلى كلمة بايخة بتسمعيها. تاخدي اجر ان انت بتزهري شعار الاسلام رايحة جاية تاخدي اجر ان انت بتنفزي فرض ربنا رايحة جاية
اقول لك بقى على اجر كمان بتاخديه ؟ بتاخدي اجر الدعوة الى الله اذا اجري الدعوة يعني ايه؟ وانا ما اتكلمتش مع حد اه عارفة بقى في بنت كانت ماشية ومش لابسة حجاب. كان نفسها
كائنين نفسها تلبس حجاب. بس مش شايفة الدنيا البنات كلها مش محجبات. فشافتك وانت ما خدتيش بالك شافتك. قالت انا هتحجب ده في ميزان حسناتك في ميزان حسناتك في واحدة صاحبتك كانت مترددة في الحجاب. لما انت اتحجبت قالت لك تصدقي انا كان نفسي اتحجب. والله انت شجعتيني. انا هالبس الحجاب. ولبسته في ميزان حسناتك
تمام انت حسستي اني مش محجبة ان هي عملت بتعمل حاجة غلط. ده دي برضه في ميزان حسناتك يبقى فيه تأثير انت بتأسري على بنات انت قدوة للبنات مش واخدة بالك ولا ايه
ويا سلام لو انت اول واحدة في الشلة لبست الحجاب وكلهم قلدوك بعد كده. ويا سلام لو انت اول واحدة في العيلة لبست الحجاب من بنات العيلة وكلهم قلدوكي بعد كده
والله هم بكل بقى الحسنات اللي عملوها بعد كده كله في ميزان حسناتك. ايه رأيك بقى خدتي حسنات قد ايه؟ احنا بقى مش معقول بقى مش معقول بقى مش متحمسة لغاية دلوقتي. انا عايز دلوقتي تقولي لي انك هتلبسي الحجاب. انا عايزك دلوقتي تقولي انا
طلعت خلاص تمام طيب هنقول بقى اخر حاجة بس الكلام اللي انا هقوله ده للاب والام اللي بيسمعوني دلوقتي انا عايز دلوقتي كلاب وكل ام يكتب لي دلوقتي في الكومنتات
ان هو يوعدني. وده اللي هنشجع به بنتنا اخر تشجيع معي النهاردة ان البنت لو لبست الحجاب او وسعته يعني حتى اللي لابسة حجاب مسلا فيه بنات دلوقتي لابسين حجاب بس الحجاب ما يرضيش ربنا
حجاب ضيق حجاب آآ نص شعرها باين. برضو ده ما يرضيش ربنا. انا بكلم دلوقتي اللي مش محجبة واللي لابسة حجاب ما يرضيش ربنا. اللي هي عارفة كويس انه او بنطلون جينز ضيق او بتلبس معه او بتبين نص شعرها او بتبين دراعاتها ده مش حجاب
يبقى لو واحدة من دول دلوقتي هتاخد قرار ان هي تلبس حجاب صح او تلبس حجاب عموما تمام او هتوسع حجابها اوعى تطلع او هتطوره اي واحدة هتاخد اي قرار دلوقتي
انا بقول للاب والام دلوقتي لازم يوعدوني بحاجة لازم هيبقى في حفلة للبنت وهدية كبيرة تاني حفلة للبنت وهدية كبيرة وتكتبوا لي دلوقتي في الكومنتات انكم هتعملوا كده وتوعدوني وعد. اي حد بيتفرج علي دلوقتي في الفيديو ده وعد
ان لو بنتك هي بتسمعها هي دلوقتي بتسمع وانت لازم تلف لها دلوقتي وتوعدها. عشان تشجعها. تقول لها اعمل لك حفلة كبيرة وهاعزم فيها صاحباتك وهاعزم العيلة. وتورتة كبير اكتب عليها اسمك ومبروك الحجاب. ولك هدية كبيرة. ايه هي الهدية الكبيرة؟ ما اعرفش. حسب قدراتك المالية. انا طبعا مش هقول لحد على نوع هدية. ممكن الواحد قدراته المالية
مختلف عن التاني. بس هدية تكون حاجة كبيرة بالنسبة لها. بالنسبة لمستواك المادي تبقى فعلا حاجة كبيرة ومحترمة توعدوني وده اخر تشجيع دلوقتي معنا. ان اي بنت هتلبس حجاب او كده الاب والام لو سمحتم لازم حفلة للبنت حفلة كبيرة
تبقى فخر تفتخر بها في العيلة وفي صحباتها ونتفق مع بعض هدية كبيرة مش حاجة بسيطة لأ هدية محترمة بقى بجد على قد مستواك المادي تبقى فخر للبنت وتبقى زكرى جميلة لها ان هي فخورة ان هي لبست الايه
الحجاب ويبقى كده. والحاجة التالتة المهم هاتوا لها بقى حجابات شيك بقى. حجابات شيك كده وواسعة وحلوة وحاجة تليق ببنت جميلة. من بناتنا ايه؟ الحلوات تمام؟ اهو كل الناس اللي في الكومنتات قالوا لي احنا بنوعدك
خلاص البنت بقى اللي بتسمعني دلوقتي مستنية ايه بقى خلاص انا كده هبقى خلصت اللايف ومفروض بقى المفروض ان انت اقتنعت يعني. المفروض ان انا قلت لك كل اللي عندي
وانت بقى لو عايزة فعلا تدخلي ابوك الجنة امك الجنة البسي حجاب. لو عايزة تدخليهم النار ما تلبسيش الحجاب ان طبعا الاشتراليز حجاب هي بتعرض نفسها للنار. وبتأزي ابوها وامها. طب ليه
تئزينا ليه طيب تمام؟ اوعديني ان انت هتلبسيه. وان شاء الله ان شاء الله بابا وماما هيعملوا لك حفلة كبيرة. وهدية كبيرة تمام وهيبص هيشيلوكوا فوق دماغهم وهيجيبوا لك احلى لبس. احلى لبس بعد كده واحلى معاملة واحلى هتبقي انت فخر العيلة بعد كده
اتفقنا؟ دي ما ينفعش بقى بعد كده بقى ايه حد يقول اوعى تفتكر ان احنا لما بنأمرك بالحجاب ان انت تقولي ايه؟ اصل انتم بتأمروني انا لي شخصية ما تأمرونيش لا احنا
احنا مش بنفرض رأينا عليك. ده احنا بنقول لك ربنا اللي بيقول هو احنا بنقول لك احنا اللي بنقول. يقول لك ربنا بيقول لك. فاحنا مش مش بنفرض رأينا عليك. لأ. ده احنا
نقول لك اسمعي كلام ربنا بس بننقل لك كلام ربنا. مش انت تحبي ربنا؟ مش اتفقنا دي اول حاجة اتفقنا عليها يبقى خلاص كل بنت دلوقتي بتسمعني ما كنتش محجبة هتلبس حجاب. خلاص
حجابها مش مش كويس او نص كم كده وتعبان يعني ما يرضيش ربنا هتوسعه هتلبس حجاب محترم وهتعلي في درجة حجابها. ويا سلام بقى اللي لبس النقاط دي يعني ربنا يبارك لك ويكرم اللي رباك والله. تبقى انت فرحتيني قوي قوي قوي. ولك ان شاء الله حفلة ولك هدية. ولك الدعاء مني
وادعي لكل واحدة ان شاء الله تلبس حجاب ان ربنا يراضيه. يا رب يا رب اي واحدة تلبس حجاب يا رب. يا رب ارضيها وبارك لها. وارزقها يا رب يعني حياة جميلة. ورزق
واسع وزوج طيب وولاد وزرية طيبة. ويا رب ارضيها في الدنيا ويا رب اكرمها بالفردوس الاعلى ويا رب ارزقها اعلى الدرجات في الجنة. واعلى الدرجات في الدراسة يا رب اكرمها بكل كرمك يا رب انك انت الكريم الوهاب. اشكركم يا بنات على حسن الاستماع وجزاكم الله خيرا. سبحانك اللهم مستني بقى القرارات في الكومنتات
كل واحدة تقول لي قرارة ايه سبحانك اللهم ربنا وبحمدك اشهد ان لا اله الا انت استغفرك واتوب اليك